մոխրակապտավուն աչքերով և նուրբ արծվաքթով, որն ուրիշների համար կարող էր դիտվել որպես թերություն, բայց նրան վստահ տեսք էր տալիս: Նրա ֆիզիկական գրավչության և խելքի միասնությունը տղամարդկանց վախեցնում էր: Ոչ թե նրա համար, որ տգեղ կանանց էին նախընտրում, կամ որ խելքը չէին գնահատում, այլ որ չգիտեին ինչպես դասակարգել, նրան ուր տեղավորել: Հասակակից տղաները աղջիկներին երեք դասի էին բաժանում' նրբիկներ, խելացիներ ու նշանվողներ: Նրբիկները տղաների հետ քնելու համար մեռնող աղջիկներն են, առաջնությունը մարմնին տվողները, իսկ խելացիների հետ կարելի էր խոսել, այսինքն' նրանց ընկերները առաջնությունը խելքին տվողներն էին: Իսկ նշանվողներն այն աղջիկներն էին, որ մտածում էին մի օր ամուսնանալու մասին, նախ և առաջ' նրանք էին լավ բնավորություն ունեցողները: Արմանուշի խնդիրն այն էր, որ այս երեք կատեգորիաներից յուրաքանչյուրին համապատասխանելու չափ «կատարյալ» էր և այդ պատճառով ոչ մի դասի չհամապատասխանելով' չգիտեր ինչ անի: